== Opvækst og uddannelse ==
P. Hansen blev født i [[København]], han var broder til dr. [[Adolf Marius Hansen]]. Fra en tarvelig borgerskole kom han [[1855]] i [[det von Westenske Institut]], dimitteredes der fra 1860 og tog året efter 2. eksamen. Endnu i sin skoletid skrev han som en parodi på en af dr. [[Michael Viggo Fausbøll]] udgiven samling: ''Endnu nogle danske Stile af kjøbenhavnske Pigebørn'', der vakte fornøjelig opsigt. Medens han fra 1861-65 var huslærer i [[Nordsjælland]], besvarede han (1863) [[Københavns Universitet]]s [[prisopgave]] om den antikke skæbneidé i den græske tragedie og opnåede et "[[accessit]]" samt udgav en afhandling om [[J.L. Heiberg]]s første polemik.
Litteratur Historie Erhvervsliv Journalistik Kultur Kulturhistorie